ಮುಂಬೈ:ರಿಯಲ್ ಎಸ್ಟೇಟ್ ಕಂಪನಿ ಆಶಿಯಾನಾ ಹೌಸಿಂಗ್ ಷೇರುಗಳಲ್ಲಿ ಭಾರಿ ಏರಿಕೆಯಾಗಿದೆ. ಕಂಪನಿಯ ಷೇರುಗಳ ಬೆಲೆ ಸೋಮವಾರ ಶೇ. 15ಕ್ಕಿಂತ ಹೆಚ್ಚು ಏರಿಕೆ ಕಂಡು 387.05 ರೂ.ಗೆ ತಲುಪಿದೆ.
ಸೋಮವಾರ ಇಂಟ್ರಾ ಡೇ ವಹಿವಾಟಿನಲ್ಲಿ ಈ ಷೇರುಗಳ ಬೆಲೆ ಸಾರ್ವಕಾಲಿಕ ಗರಿಷ್ಠ ಮಟ್ಟವಾದ ರೂ. 398.75 ತಲುಪಿತ್ತು.
ಆಶಿಯಾನಾ ಹೌಸಿಂಗ್ ಸಂಸ್ಥೆಯು ಗುರುಗ್ರಾಮ್‌ನಲ್ಲಿ 224 ಐಷಾರಾಮಿ ಫ್ಲ್ಯಾಟ್‌ಗಳ ವಸತಿ ಯೋಜನೆಯನ್ನು ನಿರ್ಮಾಣ ಮಾಡಿದೆ. ಈ ಯೋಜನೆಯು ಲಾಂಚ್​ ಆದ ಕೇವಲ 15 ನಿಮಿಷಗಳಲ್ಲಿ ಎಲ್ಲ ಫ್ಲ್ಯಾಟ್​ಗಳು ಮಾರಾಟವಾಗಿದ್ದು, ಈ ಮಾರಾಟದ ಒಟ್ಟು ಬೆಲೆ 440 ಕೋಟಿ ರೂ. ಆಗಿದೆ ಎಂದು ಕಂಪನಿ ಹೇಳಿದೆ. ಕಂಪನಿಯ ಈ ಯೋಜನೆಯು ಗುರುಗ್ರಾಮ್‌ನ ಸೆಕ್ಟರ್ 93 ರಲ್ಲಿದೆ.
ತನ್ನ ಪ್ರತಿಷ್ಠಿತ ಯೋಜನೆಯಾದ 3 ನೇ ಹಂತದಲ್ಲಿ ಎಲ್ಲಾ ಫ್ಲ್ಯಾಟ್​ಗಳನ್ನು 15 ನಿಮಿಷಗಳಲ್ಲಿ ಮಾರಾಟ ಮಾಡಲಾಗಿದೆ ಎಂದು ಆಶಿಯಾನಾ ಹೌಸಿಂಗ್ ಹೇಳಿದೆ. ಆಶಿಯಾನಾ ಹೌಸಿಂಗ್‌ನ ಜಂಟಿ ವ್ಯವಸ್ಥಾಪಕ ನಿರ್ದೇಶಕ ಅಂಕುರ್ ಗುಪ್ಗುತಾ ಮಾತನಾಡಿ, ‘ಆಶಿಯಾನಾ ಅಮರಾಹ್ ಹಂತ 3 ರ ಬಿಡುಗಡೆಗೆ ದೊರೆತ ಅದ್ಭುತ ಪ್ರತಿಕ್ರಿಯೆಯ ಬಗ್ಗೆ ನಮಗೆ ತುಂಬಾ ಸಂತೋಷವಾಗಿದೆ. ನಾವು 11 ಗಂಟೆಗೆ ನೋಂದಣಿ ಪ್ರಾರಂಭಿಸಿದೆವು. 11.15 ರ ಹೊತ್ತಿಗೆ ನಾವು 224 ಘಟಕಗಳಿಗೆ 800 ಚೆಕ್‌ಗಳನ್ನು ಸ್ವೀಕರಿಸಿದ್ದೇವೆ. 15 ನಿಮಿಷಗಳಲ್ಲಿ ಈ ಯೋಜನೆಯು 4 ಬಾರಿ ಓವರ್‌ಸಬ್‌ಸ್ಕ್ರೈಬ್ ಆಗಿದೆ ಎಂದಿದ್ದಾರೆ.
ಕಳೆದ ಒಂದು ವರ್ಷದಲ್ಲಿ ಆಶಿಯಾನಾ ಹೌಸಿಂಗ್ ಷೇರುಗಳ ಬೆಲೆ 127% ರಷ್ಟು ಹೆಚ್ಚಾಗಿದೆ. ಕಂಪನಿಯ ಷೇರುಗಳ ಬೆಲೆ ಏಪ್ರಿಲ್ 17, 2023 ರಂದು 170.55 ರೂ. ಇತ್ತು. ಈಗ 386.65 ರೂ. ತಲುಪಿದೆ. ಈ ಷೇರುಗಳ ಬೆಲೆ ಕಳೆದ 6 ತಿಂಗಳಲ್ಲಿ 67% ರಷ್ಟು ಹೆಚ್ಚಾಗಿದೆ. ಈ ಅವಧಿಯಲ್ಲಿ ಕಂಪನಿಯ ಷೇರುಗಳ ಬೆಲೆ 232 ರೂ.ನಿಂದ 386 ರೂ.ಗೆ ಏರಿಕೆಯಾಗಿದೆ. ಕಳೆದ 4 ವರ್ಷಗಳಲ್ಲಿ, ಆಶಿಯಾನಾ ಹೌಸಿಂಗ್‌ನ ಷೇರುಗಳ ಬೆಲೆ ಪ್ರಚಂಡ 721% ರಷ್ಟು ಹೆಚ್ಚಾಗಿದೆ. ರಿಯಲ್ ಎಸ್ಟೇಟ್ ಕಂಪನಿಯ ಷೇರುಗಳು ಏಪ್ರಿಲ್ 17, 2020 ರಂದು ರೂ 47.10 ರಷ್ಟಿತ್ತು, ಅದು ಈಗ ರೂ 386.65 ತಲುಪಿದೆ.

ವಾಟರ್ ಇನ್ಫ್ರಾ ವಲಯದ ಈ ಕಂಪನಿಯ ಷೇರುಗಳಲ್ಲಿ ಹೂಡಿಕೆ ಲಾಭದಾಯಕ: ಮಾರುಕಟ್ಟೆ ತಜ್ಞ ಬಗಾಡಿಯಾ ಹೀಗೆ ಸಲಹೆ ನೀಡಿದ್ದೇಕೆ?

ಅದಾನಿ ಕಂಪನಿ ಸ್ವಾಧೀನಕ್ಕೆ ತಮಿಳುನಾಡಿನ ಸಿಮೆಂಟ್​ ಗ್ರೈಂಡಿಂಗ್​ ಘಟಕ: ಅಂಬುಜಾ ಸಿಮೆಂಟ್ಸ್ ಷೇರು ಬೆಲೆ ಹೆಚ್ಚಾಗಲಿದೆ ಎನ್ನುತ್ತದೆ ಬ್ರೋಕರೇಜ್​

ಲೋಕಸಭೆ ಚುನಾವಣೆಯಲ್ಲಿ ಬಿಜೆಪಿ ಜಯ ಗಳಿಸಿದರೆ ಯಾವೆಲ್ಲ ಕಂಪನಿಗಳ ಸ್ಟಾಕ್​ಗಳಿಗೆ ದೊರೆಯಲಿದೆ ಲಾಭ?

ಭಾರತದಲ್ಲಿ ಬೇಳೆಕಾಳುಗಳು ಜನರು ಬಹುಮುಖ್ಯ ಭಕ್ಷ್ಯವಾಗಿದೆ. ಬೇಳೆಕಾಳುಗಳನ್ನು ವಾರಕ್ಕೊಮ್ಮೆಯಾದರೂ ತಿನ್ನಲಾಗುತ್ತದೆ. ಈ ಬೇಳೆಕಾಳುಗಳು ಪೋಷಕಾಂಶಗಳ ಆಗರವಾಗಿದ್ದು,…
ಬೆಂಗಳೂರು:  ಪಾಲಕರು ಪ್ರತಿ ಮಗುವಿನ ಮೊದಲ ಶಿಕ್ಷಕರು, ಅವರ ರೋಲ್ ಮಾಡೆಲ್. ಮಕ್ಕಳ ನಡವಳಿಕೆಯ ಮೇಲೆ…
ಅನೇಕ ಜನರು ತಮ್ಮ ಭವಿಷ್ಯವನ್ನು ತಿಳಿದುಕೊಳ್ಳಲು ತುಂಬಾ ಆಸಕ್ತಿ ಹೊಂದಿರುತ್ತಾರೆ. ಮುಂದಿನ ದಿನಗಳಲ್ಲಿ ನಮ್ಮ ಜೀವನದಲ್ಲಿ…
Sign in to your account
Please enter an answer in digits:one + two =
Remember me
